**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Odluka o donošenju Izmjena i dopuna Prostornog plana uređenja Općine Podstrana za područje lučice u Svetom Martinu

**PRAVNI OSNOV:** Zakon o prostornom uređenju (Narodne novine broj 153/13, 65/17, 114/8, 39/19 i 98/19)

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

Na temelju članka 109. stavka 4., članka 113. stavka 1. i članka 198. stavka 3. Zakona o prostornom uređenju *(Narodne novine broj 153/13, 65/17, 114/18, 39/19 i 98/19)*, te članka 30. Statuta Općine Podstrana *(Službeni Glasnik Općine Podstrana broj 7/21, 21/21)* Općinsko vijeće Općine Podstrana, na 15. sjednici održanoj 27. veljače 2023. godine, donosi

**O D L U K U**

**o donošenju**

**Izmjena i dopuna Prostornog plana uređenja Općine Podstrana**

**za područje lučice u Svetom Martinu**

Članak 1.

(1) Donose se Izmjene i dopune Prostornog plana uređenja Općine Podstrana *(„Službeni glasnik Općine Podstrana“ broj 03/06, 08/08, 03/11-pročišćeni tekst, 12/17, 14/17-pročišćeni tekst, 13/19 i 04/21)* za područje lučice u Svetom Martinu, u daljnjem tekstu: „Izmjene i dopune“.

(2) Izmjene i dopune se donose za obuhvat određen „Zajedničkom Odlukom o izradi Izmjena i dopuna Urbanističkog plana uređenja “Obalni dio od HC „LAV“ do naselja Mutogras“ i s tim u vezi Izmjena i dopuna Prostornog plana uređenja Općine Podstrana za područje lučice u Svetom Martinu *(„Službeni glasnik Općine Podstrana“ broj 16/19),* u daljnjem tekstu: „Zajednička odluka“.

Članak 2.

(1) Izmjene i dopune odnose se na izmjenu i dopunu tekstualnog dijela - Odredbi za provođenje i grafičkog dijela elaborata Prostornog plana uređenja Općine Podstrana za područje obuhvata određeno Zajedničkom odlukom: područje sportske lučice u Svetom Martinu i kontaktno područje.

(2) Izmjenama i dopunama se sukladno Zajedničkoj odluci:

* redefinira područje obuhvata akvatorija sportske lučice,
* na kopnenom dijelu obuhvata između akvatorija sportske lučice i državne ceste mijenja namjena iz R3- plaža u namjenu LS- sportska lučica,
* u kontaktnom istočnom i zapadnom dijelu kopnenog dijela lučice redefinira oblik i površina namjene R3 radi usklađenja s planiranim zahvatom sportske lučice i trasom obalne šetnice (lungo mare),
* proširuje koridor prometnice D8 na južnoj strani u svrhu izvedbe priključka zone sportske lučice na tu prometnicu.

(3) Izmjene i dopune izradila je tvrtka Geoprojekt d.d. iz Splita.

Članak 3.

(1) Elaborat Izmjena i dopuna sastavni je dio ove Odluke i sadrži:

1. OPĆI DIO

2. TEKSTUALNI DIO

2.1. Odredbe za provođenje

2.2. Obrazloženje

3. GRAFIČKI DIO

|  |  |  |
| --- | --- | --- |
| 0. | Prikaz obuhvata Izmjene i dopune na izvodu iz kartografskog prikaza br. 4 „Građevinska područja naselja“ važećeg PPUO-a Podstrane | M 1: 5000 |
| 1. | Korištenje i namjena površina\* | M 1:25000 |
| 4. | Građevinska područja naselja\* | M 1: 5000 |

*\* napomena: kartografski prikazi su ispisani samo za obuhvat Izmjena i dopuna*

4. PRILOZI

4.1. Zajednička Odluka o izradi Izmjena i dopuna Urbanističkog plana uređenja “Obalni dio od HC „LAV“ do naselja Mutogras“ i s tim u vezi Izmjena i dopuna Prostornog plana uređenja Općine Podstrana za područje lučice u Svetom Martinu *(„Službeni glasnik Općine Podstrana“ broj 16/19)*

4.2. Suglasnost Ministarstva prostornoga uređenja, graditeljstva i državne imovine

4.3. Odluka o donošenju Izmjena i dopuna Prostornog plana uređenja Općine Podstrana za područje lučice u Svetom Martinu *(Službeni glasnik Općine Podstrana broj \_\_/\_\_)*

(2) Izmjene i dopune se donose za kartografske prikaze Prostornog plana uređenja Općine Podstrana broj 1. i broj 4., a obuhvat za koji se donose Izmjene i dopune se daje u prikazu oznake broj 0.

(3) Ne mijenjaju se kartografski prikazi broj 1. i broj 4. grafičkog dijela Prostornog plana uređenja Općine Podstrana za područje izvan obuhvata Izmjena i dopuna kao ni ostali kartografski prikazi.

(4) Nakon stupanja na snagu Izmjena i dopuna će se skladu s člankom 113. Zakona o prostornom uređenju objaviti pročišćeni tekst odredbi za provedbu i grafičkog dijela Prostornog plana uređenja Općine Podstrana.

Članak 4.

(1) Mijenjaju se Odredbe za provođenje u Odluci o donošenju Prostornog plana uređenja Općine Podstrana *(„Službeni glasnik Općine Podstrana“ broj 03/06, 08/08, 03/11-pročišćeni tekst, 12/17, 14/17-pročišćeni tekst, 13/19 i 04/21),*

(2) U članku 6., u stavku 18.:

- u drugoj rečenici, iza riječi "u Svetom Martinu" dodaje se zarez i riječi: "maksimalnog kapaciteta 170 vezova";

- treća rečenica se briše

Članak 5.

(1) U članku 31., u stavku 4.:

- iza riječi "luke nautičkog turizma" dodaju se riječi: "te kroz područje sportske luke u Svetom Martinu";

- na kraju stavka točka se zamjenjuje zarezom i dodaju riječi: "i čije javno korištenje mora biti osigurano kontinuirano od 0-24 sata".

Članak 6.

(1) U članku 58., u stavku 2.:

- na kraju stavka se dodaje rečenica: "Maksimalna tlocrtna bruto površina građevine u funkciji sportske luke Sveti Martin je 400 m2, a katnost P+1K";

(2) U članku 58., u stavku 3.:

- na kraju stavka se dodaje rečenica: "Maksimalna tlocrtna bruto površina građevine za prateće sadržaje u sportskoj luci Sveti Martin je 50 m2".

(3) U članku 58.

- dodaje se stavak 7. koji glasi: "Propisuje se obveza izrade maritimne studije za sve luke, kojom će se analizirati tehnološki uvjeti prihvata plovila sa stajališta maritimne sigurnosti te analizirati i definirati mjere sigurnosti."

Članak 7.

(1) Elaborat Izmjena i dopuna sačinjen je u pet izvornika. Ovjeren pečatom Općinskog vijeća Općine Podstrana i potpisom predsjednika Općinskog vijeća Općine Podstrana sastavni je dio ove Odluke.

(2) Izmjene i dopune PPUO-a su izrađene i na CD-rom mediju, u .dwg, .doc i .pdf formatu.

(3) Uvid u izvornik elaborata Izmjena i dopuna moguće je obaviti u Upravnom odjelu za prostorno uređenje, komunalne poslove i zaštitu okoliša Općine Podstrana.

Članak 8.

Ova Odluka stupa na snagu osmog dana od dana objave u „Službenom glasniku Općine Podstrana“.

